b'\n_START_ARTICLE_\nLani\xc5\xa1e, Kamnik\n_START_SECTION_\nZgodovina\n_START_PARAGRAPH_\nLani\xc5\xa1e se kot ponem\xc4\x8deni Harlannd v arhivskih zapisih omenja v velesovskem urbarju iz leta 1458, \xc4\x8deprav je zemlji\xc5\xa1\xc4\x8de tam okoli \xc5\xa1e danes videti neprimerno za gojenje lanu.\n_START_SECTION_\nIzvor krajevnega imena\n_START_PARAGRAPH_\nKrajevno ime je izpeljano iz besede l\xc3\xa1n, ki se je v rednem jezikovnem razvoju razvila iz slovanske besede l\xd1\x8cn\xd1\x8a. Lani\xc5\xa1e je torej prvotno oznaka kraja, kjer raste lan. To razlago potrjuje nem\xc5\xa1ko ime Harland, ki vsebuje staro in nare\xc4\x8dno nem\xc5\xa1ko ob\xc4\x8dno ime Haar v pomenu lan.'